SouthAfrica.com | Explore and Discover South Africa | ‘n Onvergeetlike reis op die Bloutrein
Die geskeduleerde roete van die Bloutrein begin by die Pretoria-stasie ongeveer 08:50 in die oggend met Kimberley as eerste stop en aankoms in Kaapstad on 12:30 die volgende dag. Met die reis van Kaapstad na Pretoria stop die trein by die Aquilla Wildreservaat vir ‘n uitstappie weg van die trein. Ongeskeduleerde reise wat op versoek onderneem word, sal passasiers van Pretoria na die Zimbali Lodge in Durban neem of van Pretoria na die Bakubung Wildreservaat.
Die beroemde Bloutrein is toegerus om te verseker dat reisigers die gladste en gemaklikste rit moontlik geniet. Ondervloerse verwarming, spesiale remme en veerstelsel, asook lugversorging in die kamerstelle en eetsalon verskaf aan gaste die ideale reisomstandighede te alle tye. Die trein ry teen negentig kilometer per uur, terwyl die lokomotiewe stilweg die agtien waens verby klein dorpies, deur betowerende woude en oor die graslande van Karoo trek, met asemrowende berghange oortrek met inheemse bome en plante aan die suidpunt van die reis.
Elke kamerstel aan boord van die Bloutrein het of ‘n stort of ‘n bad, spesiaal ontwerpte beddens met luukse beddegoed en ook nog tegniese uitrusting soos hoëtrou stelle om reisigers tuis te laat voel. Die eetsalon bied aan passasiers die beste Suid-Afrikaanse keurgeregte en sluit disse in soos, snoek, rooibok, Karoo-lamsvleis en kreef. Spesiale maaltye wat Kosher, Halaal of vegetaries is, is op versoek beskikbaar. ‘n Streng dragkode word vir die eetsalon voorgeskryf wat wissel van informeel by ontbyt, na netjies-informeel by middagete, maar by die aandete is baadjies en dasse vir mans ‘n vereiste, terwyl dames gewoonlik uithang in ontwerpersdrag.
Ander fasiliteite op die trein sluit eerstehulp personeel in vir noodgevalle; pos en faksgeriewe asook sellulêre en gewone telefoonverbindings. Die Bloutrein streef daarna om aan sy passasiers die oortreffende trap van luuksheid te verskaf en marmer vloere en goud bybehore in die afwerking lei tot die beste in spyseniering en ontspanning. Vir ‘n reis deur Suid-Afrika wat gekenmerk word deur weelde en styl, bied die Bloutrein ‘n onvergeetlike ervaring.
Approximately forty minutes drive from Cape Town, is one of the most unique and community related attractions in South Africa. It is not only a magnificent cultural experience, but a look ...